PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 13.10.1999

Nr.197


A V I Z 

asupra propunerii legislative privind înfiinţarea 

Consiliului de Supraveghere Bancară. 

                        În conformitate cu prevederile art.86  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea Consiliului de Supraveghere Bancară, trimisă cu adresa nr.197  din 30 septembrie 1999, înregistrată sub nr.841/XVIII/11 din 30 septembrie 1999.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă menţionată mai sus, în şedinţa din 13 octombrie 1999. 



În urma examinării, membrii comisiei au hotărât, cu majoritate de voturi,  avizarea favorabilă a acesteia cu recomandarea, ca la dezbaterea în fond, să se ţină seama de observaţiile şi propunerile Consiliului Legislativ din avizul favorabil nr.996/25.09.1999 şi de necesitatea solicitării punctului de vedere al Guvernului, în conformitate cu prevederile art.110 alin.(1) şi art.137 alin.(5) din Constituţia României.



În raport de obiectul şi conţinutul său, propunerea legislativă face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru 

Red.Diaconu Dumitra 

       consilier

